Tolong jelaskan mengenai Wahid Satay dalam bahasa melayu

Abdul Wahid bin Haji Ahmad atau lebih dikenali sebagai A. Wahid atau Wahid Satay (1 Januari 1930 – 22 Mei 2023) merupakan seorang pelakon dan pelawak filem Melayu Singapura. Wahid Satay dilahirkan di Indragiri, Riau, Indonesia pada 1 Januari 1930 dan pindah ke Singapura pada tahun 1935.

Gelaran Wahid Satay itu diberikan mendiang Loke Wan Tho, pemilik Pertubuhan Cathay dan digunakan sejak beliau berlakon dalam filem Pontianak bersama Maria Menado yang dapat bertahan selama tiga bulan di Panggung Cathay dan memberikan saingan kepada filem Hollywood, Samson and Delilah.

Sewaktu menjadi pelakon filem di Cathay keris, Wahid banyak membintangi filem-filem bercorak lawak jenaka, malah digelar Jerry Lewis Malaya.

Wahid juga berlakon dalam banyak filem seperti filem Pak Pandir Moden, Jula Juli Bintang Tiga, Masuk Angin Keluar Asap, Serangan Orang Minyak dan Chuchu Datok Merah yang dikeluarkan oleh Studio Cathay Keris.

Pada tahun 1958, Wahid berlakon dalam filem Serangan Orang Minyak sebagai pelakon pembantu. Pada 1959, beliau juga menjadi pelakon pembantu dalam filem Rasa Sayang Eh. Wahid mula memegang peranan utama dalam filem Pak Pandir Moden pada tahun 1960. Pada tahun 1960 juga sebagai pelakon utama dalam filem Che Mamat Parang Tumpul.

Puas hati dengan kelakonannya, beliau dihantar oleh Cathay-Keris Film Productions bersama Roseyatimah, Latifah Omar dan pengarah, Hussein Haniff, ke Pesta Filem Asia ke-10 pada 1963 di Tokyo, Jepun.